钦定古今图书集成/明伦汇编/氏族典/第178卷 > 田秋
## 钦定古今图书集成/明伦汇编/氏族典/第178卷 > 田秋

按《贵州通志》：“秋字汝力，号西麓，思南人。正德甲戌进
士，历给事中，建白最多，革内府监局冗食，议郊坛迁
冢事，奏停云南差镇内臣，清光禄不经之费，裁太常
寺冗役，酌御马监财用盈缩，议天地坛合祭之非礼，
疏请贵州开科，建府城垣，建先祠，置义田，以赡族之
不能婚葬者。修桥，治药饵，惠济无穷。著有《西麓奏议》。”